**OPĆINSKO VIJEĆE**

KLASA:021-05/22-01/01

URBROJ:2170-03-22-01-1

Z A P I S N I K

sa VI. sjednice

Općinskog vijeća Općine Čavle

održane 27.siječnja 2022.godine

 Sjednica se održava u prostorijama Općine Čavle – OPĆINSKA VIJEĆNICA, sa početkom u 18,00 sati, a predsjeda joj predsjednik Općinskog vijeća Norbert Mavrinac.

 **Prisutni:NORBERT MAVRINAC, SANDRA MOHORIĆ, STANISLAVA BUŠLJETA, ALJOŠA ŽEŽELIĆ,MARKO ŽUVIĆ, MIRKO VUKELIĆ, ALEN KNEŽEVIĆ,ĐURĐICA FUĆAK, GORAN MAVRINAC, DENIS ČARGONJA, MILAN MILARDOVIĆ, STANISLAV ŽEŽELIĆ,Ivana Cvitan Polić,KD Čistoća d.o.o. (Bojan Rundana,Dejan Vujnović)**

 Predsjedatelj utvrđuje da sjednici prisustvuje 12 vijećnika, pa će sve donijete odluke biti punovaljane.

 U nastavku, predsjedatelj čita prijedlog dnevnog reda te utvrđuje da je jednoglasno prihvaćen slijedeći

D N E V N I R E D:

1.Usvajanje Zapisnika sa V.sjednice Općinskog vijeća

2.Donošenje Odluke o načinu pružanja javne usluge sakupljanja komunalnog otpada na području Općine Čavle

**Točka 1.**

**Usvajanje Zapisnika sa V.sjednice Općinskog vijeća**

 Prijedlog zapisnika vijećnicima je dostavljen uz materijal za ovu sjednicu i u privitku je Zapisnika.

 Obzirom da nema primjedbi na zapisnik , predsjedatelj daje Zapisnik na usvajanje.

 Po izvršenom glasovanju, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

 **Usvaja se Zapisnik sa V. Sjednice Općinskog vijeća Općine Čavle održane 15.prosinca 2021.godine.**

**Točka 2.**

**Donošenje Odluke o načinu pružanja javne usluge sakupljanja**

**komunalnog otpada na području Općine Čavle**

 Prijedlog Odluke vijećnicima je dostavljen uz materijal za sjednicu i u privitku je Zapisnika.

 Uvodno dopunsko obrazloženje daje općinska načelnica i predstavnici KD ČISTOĆA d.o.o.

 Predsjedatelj prije otvaranja rasprave upoznaje prisutne sa amandmanom općinske načelnice koji je vijećnicima dostavljen uz materijal i prijedlog Odluke te sa očitovanje Odbora za statutarno pravna pitanja Općinskog vijeća koji je sjednicu održao 25.siječnja 2022.godine a očitovanje je vijećnicima dostavljeno na klupe.

 U nastavku predsjedatelj otvara raspravu za koju su se prijavili:DENIS ČARGONJA, ĐURĐICA FUĆAK, GORAN MAVRINAC, STANISLAVB ŽEŽELIĆ, MIKRO VUKELIĆ, ALJOŠA ŽEŽELIĆ, MARKO ŽUVIĆ.

 Po provedenoj raspravi, predsjedatelj daje prijedlog Odluke sa amandmanom općinske načelnice na usvajanje.

 Temeljem izvršenog glasovanja, dizanjem ruku, predsjedatelj utvrđuje da je većinom glasova (8 ZA, 4 PROTIV) donijeta slijedeća

**O D L U K A**

 **Donosi se Odluka o načinu pružanja javne usluge sakupljanja komunalnog otpada na području Općine Čavle.**

AKTUALNI SAT

**DENIS ČARGONJA:1.Da li se može dobiti informacija koji je razlog mjerenja cesta na području Općine Čavle?**

Ivana Cvitan Polić(odgovor):1.Mjerenja se izvode za postojeće nerazvrstane ceste a koje se na taj način legaliziraju u odnosu na postojeće stanje.

**MARKO ŽUVIĆ:Na županijskoj cesti u blizini FINE izvršeno je krpanje dijela ceste a što je izvedeno dosta loše.Da li se može to popraviti i urediti kako spada?**

Ivana Cvitan Polić:U nekoliko navrata smo reagirali oko načina krpanja cesta a što se ovog slučaja tiče rečeno je da će se ta dionica asfaltirati nakon što se na tom dijelu položi kanalizacijska mreža.

**GORAN MAVRINAC:1.Dobio sam informaciju da je podignuta kaznena prijava i tužba protiv Općine Čavle od strane grupe mještana iz naselja Mavrinci ulica Remetnjak zbog poništenja posebnih prometnih uvjeta koje je Općina Čavle izdala tvrtki Pograd d.o.o.**

 **Navodno je početkom godine u Općinu Čavle ušao Ured za suzbijanje korupcije i županijsko državno odvjetništvo koje je pokrenulo istragu.Možete li nam kao čelni ljudi predstavničke i izvršne vlasti Općine Čavle pojasniti o čemu je konkretno riječ?**

 **2.Sve veći broj općina i gradova diljem riječkog prstena i županije Primorsko-goranske uvodi „on line“ odnosno „live stream“ prijenos sjednica općinskih i gradskih vijeća te županijske skupštine preko web portala, you toube kanala i facebook stranica matičnih jedinica lokalne samouprave i uprave.Kada ćemo kao Općinsko vijeće Općine Čavle uvesti takvu praksu kako bi naši mještani imali uvid u naš rad a naše djelovanje kao predstavničke i izvršne vlasti postalo pristupačnije i transparentnije?**

Ivana Cvitan Polić(odgovor):1.Istraga je u tijeku te se po tom pitanju ne mogu davati komentari niti informacije.

 2.Izvidjeti ćemo da li je to neophodno potrebno i koliki bi bio trošak toga pa će se potom moći govoriti i o provedbi.

**STANISLAV ŽEŽELIĆ:1.Da li se i u drugim dijelovima Općine provodi regulacija parkiranja po ulicama kao i na Halovcu?**

Ivana Cvitan Polić(odgovor):1.Na Halovcu postoji znak zabrane parkiranja na javno prometnoj površini, postavljen je a komunalni i prometni redar iz tog razloga i reagira.Kada bi svi mještani svoja vozila parkirali unutar njihovih dvorišta ne bi bilo takvih problema.

**STANISLAVA BUŠLJETA:1.Da li se tijekom ljetnih mjeseci može osigurati roditeljima skrb o djeci obzirom da je poznato da neki od njih za to nemaju mogućnosti već se snalaze na razne načine?**

 **2.Poklon paketi za starije osobe nisu po mom mišljenju bili nešto o čemu bi se mogli hvaliti.Da li se nešto može po tome učiniti na bolje?**

Ivana Cvitan Polić(odgovor):1.U ovom trenutku ne možemo o tome reći nešto konkretnije.Prethodno bi trebalo kontaktirati OŠ Čavle a što se vrtića tiče radi se na tome da isti ima produženo radno vrijeme u skoroj budućnosti.

 2.Preispitati ćemo da li je potrebno dva puta godišnje organizirati podjelu paketa za starije osobe.Možda je rješenje da se isti dijele jednom godišnje pa bi tako i njihov sadržaj mogao biti kvalitetniji.

**MILAN MILARDOVIĆ:1.Da li je moguće da se na okretištu na Baćini postavi nadzorna kamera kako bi se spriječilo odlaganje – bacanje otpada?**

 **2.Da li se nešto može poduzeti u slučajevima kada se spremnici za odlaganje smeća oštete?**

Ivana Cvitan Polić(odgovor):1.Na toj lokaciji je problem postavljanja nadzornih kamera što nema u blizini internetske veze na koju bi se vezali.Kada bude postavljena optika onda će nam se to omogućiti.

 2.U tom slučaju treba nazvati KD Čistoću, prijaviti oštećenje i oni onda to riješe bez troškova.

**ALJOŠA ŽEŽELIĆ:1.Da li je Općina izradila i da li razmišlja o tome kako i gdje bi se mogli postaviti usporivači prometa na području Općine Čavle?**

 **2.Kada se može očekivati i da li će to biti u roku dovršetak radova na uređenju prostora za starije osobe U Bajčevom selu?**

Ivana Cvitan Polić(odgovor):1.Radi se na tome da se sačini plan i uvjeti za postavljanje usporivača prometa na području Općine i za to je angažirana ovlaštena stručna osoba.

 2.Radovi su gotovo pri kraju i početak rada se može očekivati tijekom ožujka mjeseca.

 ZAVRŠENO U 19,10 SATI.

BILJEŽIO: PREDSJEDNIK:

Doris Miculinić Norbert Mavrinac